પાલનપુર- ડીસા હાઇવે ઉપર રામઝૂંપડી હોટલમાં રવિવારે સાંજના સુમારે થયેલી ફાયરિંગની ઘટનામાં બ્લેક મેઇલનો વરવો ખેલ સામે આવ્યો છે. જ્યાં પાલનપુરની યુવતીને મળ્યા બાદ ભૂજના ગૃહસ્થને બ્લેકમેઇલ કરવામાં આવ્યા હતા. જેઓ પાલનપુરના મિત્રોની મદદ લઇ રામ ઝૂંપડીમાં ચર્ચા કરવા માટે આવ્યા હતા. ત્યારે ફાયરિંગ કરવામાં આવ્યું હતુ. જેમાં વકીલ સાથે આવેલા યુવકની હત્યા કરવામાં આવી હતી. અને તેના મૃતદેહ ઉપરથી ગાડી પણ ફેરવવામાં આવી હોવાનું ફરિયાદમાં જણાવવામાં આવ્યું છે.